पार्टी मां, हर जरूरत पूरी करती है, न धोखा दूंगा और न ब्लैकमेल करूंगा
DK Shivakumar Interview: Karnataka Congress President's Strong Message before Leaving for Delhi कर्नाटक में मुख्यमंत्री की रेस में शामिल डीके शिवकुमार बुलावे के एक दिन बाद मंगलवार को दिल्ली रवाना हो गए। हाईकमान ने डीके और सिद्धारमैया दोनों को सोमवार को ही दिल्ली बुलाया था।
कर्नाटक में मुख्यमंत्री की रेस में शामिल डीके शिवकुमार बुलावे के एक दिन बाद मंगलवार को दिल्ली रवाना हो गए। हाईकमान ने डीके और सिद्धारमैया दोनों को सोमवार को ही दिल्ली बुलाया था। सिद्धारमैया पहुंच गए, पर डीके खराब सेहत और घर में पूजा-पाठ के चलते नहीं गए।
न्यूज एजेंसी ANI ने डीके की दिल्ली रवानगी से पहले उनका इंटरव्यू लिया। डीके ने कहा कि पार्टी मां समान होती है, वो बच्चे की हर जरूरत पूरी करती है। जिम्मेदारियां पार्टी देती है और अगर वो काबिल हुए तो जिम्मेदारियां मिल जाएंगीं।
डीके ने कहा कि वो न धोखा देंगे और न ब्लैकमेल करेंगे। पढ़िए सवालों पर डीके के जवाब...
सवाल: कैसा महसूस कर रहे हैं?
डीके: खुशी महसूस कर रहा हूं। गर्व महसूस कर रहा हूं।
सवाल: आज आप का स्वास्थ्य ठीक लग रहा है?
डीके: हां अच्छा हूं। अच्छी नींद आई है, बीपी भी सही है। पैर में कुछ खिंचाव था, वो भी अब ठीक है।
सवाल: आज आप दिल्ली जा रहे हैं, क्या प्रोग्राम है?
डीके: पार्टी हाईकमान से मिलूंगा। मुझे कल दिल्ली बुलाया गया था, लेकिन स्वास्थ्य और पूजा-पाठ के चलते कल नहीं गया। पिछले 2-3 दिन से सोया नहीं था।
सवाल: आप हमेशा कहते हैं कि पार्टी आपकी भगवान है? 
डीके: निश्चित तौर पर है। हमने यह घर बनाया और मैं अकेला नहीं हूं, मैं इसका हिस्सा हूं। पार्टी मां की तरह है। एक मां अपने बच्चे को वो सब कुछ देती है, जिसकी उसे जरूरत रहती है। अगर कोई है तो वो पार्टी के भीतर है। अगर कोई कुछ बनता है तो वह कांग्रेस पार्टी की वजह से बनता है।
सवाल: अब आपकी अपेक्षाएं क्या हैं?
डीके: मैं ऐसी बातों पर कमेंट नहीं करना चाहता कि पहले क्या हुआ। वह अध्याय बंद है। हमने सरकार बनाई और हमने सरकार गंवाई। कौन जिम्मेदार है? जीत का जिम्मेदार कौन है और हार का जिम्मेदार कौन है? इस पर अब बात करना ठीक नहीं है। अब भविष्य की बात करनी है। कर्नाटक के लोगों से जो वादा किया है, उसे पूरा करना है।
सवाल: आपने मेनिफेस्टो बनाया, स्ट्रैटजी तय की?
डीके: देखिए जिस कांग्रेस वर्कर ने झंडा लगाया, जो बूथ पर मौजूद था, जिसने लोगों से वोट मांगा। ये लोग लीडर्स हैं। ये जड़ हैं और जड़ के बिना फल नहीं मिलता।
सवाल: आप हमेशा कहते हैं कि सोनिया गांधी आपकी मां की तरह हैं?
डीके: इस पर ज्यादा चर्चा की जरूरत नहीं है। वह हमारी आदर्श हैं।
सवाल: आप कार्यकर्ताओं को लेकर भावुक हैं? हमेशा उनके साथ खड़े होते हैं, वो आपको CM देखना चाहते हैं? 
डीके: कार्यकर्ताओं के बिना किसी भी पार्टी में कोई नेता कैसे हो सकता है। मैं जाति, गुट आदि में नहीं जाता। मेरा मानना है कि कांग्रेस सभी के लिए परिवार है। वो सिर्फ 10 सेक्शंस के लिए नहीं है। हमें सबको साथ लेकर चलना होगा। हमारा संविधान जरूरी है और हमें सबके हितों की रक्षा करनी होगी।
सवाल: दो लोगों की चर्चा हो रही है, क्या कहेंगे?
डीके: हाईकमान फैसला करेगा।
सवाल: क्या आप ज्यादा जिम्मेदारियां मिलने को लेकर आशावान नहीं हैं? 
डीके: आप जिम्मेदारी की बात करते हैं, वो पार्टी देती है। मैं फिक्र क्यों करूं। अगर मैं काबिल हूं तो मुझे जिम्मेदारियां मिल जाएंगीं।
सवाल: विधायक भी समर्थन में हैं? खुलेआम कह रहे हैं कि आपको मुख्यमंत्री बनाया जाए?
मैं किसी विधायक को अलग नहीं करना चाहता हूं। भले वो समर्थन कर रहे हों या फिर नहीं। हमारे घर में एकता है। हमारे पास 135 सीटें हैं और दूसरे भी साथ हैं। वो मुझे पसंद करें या फिर ना करें। मैं एक पार्टी अध्यक्ष हूं। मैं एक जिम्मेदार आदमी हूं और मुझे सबको एक नजर से देखना होगा। यही कांग्रेस की विचारधारा है।
मैं पार्टी लाइन को क्यों क्रॉस करूं। मैं धोखा नहीं दूंगा और ना ही मैं ब्लैकमेल करूंगा। जिनकी संस्कृति में ये है, उन्हें करने दीजिए और उसका मजा उठाने दीजिए। मैं इतिहास में गलत नहीं दर्ज होना चाहता। जो पैदा हुआ है, उसकी मृत्यु किसी ना किसी दिन होनी है। मैं गलत बातों के साथ नहीं जाना चाहता।
अब पोल में हिस्सा लेकर अपनी राय दीजिए...
ये खबरें भी पढ़ें...
कर्नाटक में पूर्ण बहुमत से कांग्रेस सरकार; खड़गे बोले- दक्षिण भारत अब भाजपा मुक्त
कर्नाटक में कांग्रेस सरकार बनाएगी। शनिवार को आए विधानसभा चुनाव के नतीजों में पार्टी ने बहुमत का आंकड़ा पार कर लिया। हालांकि रुझानों में दोपहर 12 बजे से पहले ही साफ हो गया था कि कांग्रेस जीत रही है।
12 बजे कर्नाटक कांग्रेस चीफ डीके शिवकुमार घर की बालकनी पर आए, कांग्रेस का झंडा फहराया और कार्यकर्ताओं के सामने हाथ जोड़े। मीडिया के बीच पहुंचे तो भावुक हो उठे। कहा- जेल में सोनिया गांधी मिलने आई थीं, उनसे मैंने जीत का वादा किया था। पूरी खबर यहां पढ़ें...
कौन हैं कांग्रेस के नए हनुमान डीके शिवकुमार; जब पार्टी मुश्किल में पड़ी, बचा ले गए
डीके शिवकुमार अब कांग्रेस के नए संकटमोचक हैं। इस बार के चुनाव में कर्नाटक में कांग्रेस 135 सीटें जीत सकी, तो इसके पीछे सबसे बड़ा चेहरा शिवकुमार हैं। 13 मई को रिजल्ट आने के बाद से उनकी ही चर्चा है। ‘मैन ऑफ द कर्नाटक’ कहे जाने वाले 60 साल के डीके न्यूजमेकर, किंगमेकर बन चुके हैं।
तो आखिर डीके शिवकुमार का कांग्रेस में इतना बड़ा कद कैसे हो गया? पहला चुनाव हारने वाले डीके शिवकुमार कांग्रेस की जीत के शिल्पकार कैसे बन गए? जानिए डीके शिवकुमार की पूरी कहानी...